# data[].attributes.headline
                                              Podcast

# data[].attributes.subject
                                              Podcast

# data[].attributes.body
Most, hogy végre már ez is látható a blogomon, szívből remélem, hogy mindent megtettem, amit kellett, hogy teljesítsem a kurzust. Sajnálom, hogy a félév végére kicsit elhanyagoltam a blog alapvető témáját, de a jövőben talán az unikornisok még feltámadnak hamvaikból. Mert azt szokták. Vagy azok másik állatok...?

Ja, és a link: https://www.podomatic.com/podcasts/zedorac/episodes/2018-11-29T02_03_54-08_00

# data[].attributes.headline
                                 Gondolattérképesdi

# data[].attributes.subject
                                 Gondolattérképesdi

# data[].attributes.body
A gondolattérkép és az ahhoz tartozó minden dolog Feri blogján található meg, de azért itt a link ;)

https://zedorac.blogspot.com/ --> Feri bogja

https://www.mindmeister.com/1166945133/avengers-movie?t=MgH8eNHNAp

Amúgy a gondolattérkép nekem nagyon tetszik, habár nem sok közöm volt hozzá. Ennél őszintébb és konkrétabb reflexióra a munkából kivett részemből adódóan sajnos nincs lehetőség. Remélem, azért megkapjuk rá a max pontot! :D

# data[].attributes.headline
                                           Idővonalasdi

# data[].attributes.subject
                                           Idővonalasdi

# data[].attributes.body
Először is úgy látom, hogy az angol tanításában az idővonalazás a lehető legfeleslegesebb dolog, amit csak ki lehet találni, ezért az idővonal kivételesen inkább az informatika témájában készült. Sajnos a padletre továbbra sem illeszthető semmilyen script, úgyhogy remélem, link formájában is minden megfelelő lesz.

Egyébként úgy gondolom, hogy az idővonalazás tök hasznos tud lenni arra, hogy a diákok maguk gyűjtsenek információt. Saját tapasztalat alapján, ha magamnak kellett kutatnom, sokkal jobban megragadt az anyagrész, ezért tartom kifejezetten jó ötletnek. A rendezgetés és formázgatás alkalmat ad arra, hogy alkotói munkával éljék ki a kreativitásukat, ami szintén egy nagyon pozitív hangvételű dolog, illetve gyakorlatot szereznek abban is, hogyan kell ezeket a felületeket használni, hogy legyenek rutinosabbak a számítógépekkel.

Együttműködés és kommunikáció... Leginkább sehogy. Illetve ha csoportban kell megoldaniuk, valószínűleg úgy, ahogy a többi csoportmunka is fejleszti őket, nem gondolnám, hogy egyébként ez annyi mindenben más lenne, mint pl. közösen elkészíteni egy "Póverpojntos" előadást.

# data[].attributes.attachment_link.title
Fontos mérföldkövek a számítógép történetében

# data[].attributes.attachment_link.description
Furcsa, hogy 1949-ig nem létezett ez az állatfaj... A reklám helye Néhány jóképű fiatalember, akik borzasztóan izgalmas egyenleteket oldanak meg vadonatúj számítógépükön ahelyett, hogy csajozni mentek volna. Fogalmazd meg a saját szavaiddal, hogy mit csinál egy tranzisztor! Te is kiszedted az egérből a golyót, hogy játssz vele?

# data[].attributes.headline
                               Produktumok és reflexiók

# data[].attributes.subject
                               Produktumok és reflexiók

# data[].attributes.headline
                 Google használata az angol tanításában

# data[].attributes.subject
                 Google használata az angol tanításában

# data[].attributes.body
Google Forms: Használható akár számonkérésként, óra értékelésére, ha a diákok prezentációkat tartanak, ezen keresztül lehet értékelni őket, ha valaki esetleg nem meri névvel felvállalni a véleményét.

Google Maps: Kommunikációs készség javítására tökéletes, külföldiek útbaigazítását lehet vele gyakorolni. Tényleg „élet szagú” feladat.

Google Drive: Közös anyagok, filmek, képek, mindenféle feltöltése a felhőbe, hogy a diákok el tudják érni. Akár a beadandó feladataikat is tölthetik ide, hogy mindenki lássa a másikét.

YouTube: Hivatalosan a Google kezében van, ezért merem ide sorolni. Akcentusok közti különbséget, hallásértés, témafeldolgozás. A YouTube-on található angol nyelvű videókon keresztül lényegében végtelen a lehetőségek tárháza. Még nyelvtani felzárkóztató anyagokat is lehet találni.

Google Earth: Házi feladat lehet akár egy nagyobb város bemutatása angolul a nevezetességeivel együtt. A Street View tökéletes lehetőséget biztosít arra, hogy a diák úgy is be tudja mutatni pl. Párizst, hogy ő maga soha nem volt még ott. Csak kevés időt kell szánni arra, hogy körbejárja a nevezetességeket, amik egyébként fel vannak tüntetve.

Minta feladat: Igazítsd útba a társadat, hogy hogyan kell a London Eye-tól a legközelebbi metróállomásra jutni!

# data[].attributes.headline
                                           Elképzelt óra

# data[].attributes.subject
                                           Elképzelt óra

# data[].attributes.body
Most inkább egy korábbi órára készített óratervemet szeretném átemelni ide. A feladat az lett volna (ha eljön a csoport), hogy 5-6.-os korú, körülbelül 20 fős csoport számára beszéljünk egy programozási környezetről, amely úgy néz ki, mintha Lego kockákból készítenénk programstruktúrát, ezen belül pedig egy pingpong játékot Microbitre. Nyilván a gyerekek problémamegoldó képességét akartuk fejleszteni, ezen kívül pedig úgy gondolom, a programozás segít a logika fejlesztésében és a dolgok rendszerezett átlátásában.

A ráhangolás az lett volna, hogy bemutatjuk a játékot, amit mi már előre elkészítettünk, majd pedig hagytuk volna a gyerekeket, hogy kipróbálják. Ez felkelti az érdeklődésüket és motiválttá teszi őket, hogy ők is meg tudják ezt csinálni. Kaptak volna egy keretprogramot, mivel még soha nem volt dolguk ilyesmivel. Ezután átmentünk volna az alapokon, hogy mi mit csinál a keretprogramban, majd pedig együtt összeraktuk volna a Microbit egyik gombjának a működését. A másikat önálló feladatnak szántuk, mivel az lényegében teljesen ugyanaz, csak ellenkező irányú lépésekkel. Tettünk volna bele pontszámálót is, de erről majd később. Közben természetesen elmagyaráztuk volna, melyik lépés miért fontos, hol lehet még használni. Eljutottunk volna az elágazás és a ciklus alapvető fogalmáig, ami egyébként kifejezetten egyszerű még a fiatal korú gyermekek számára. Kis időt is hagytunk volna kísérletezésre, hogy jobban felfedezhessék és elmélyüljenek a környezetben.

A dolgok szemléltetésére prezentációt használtunk, voltak rövid kis videóink a blokkok összeillesztéséről, a játék menetéről. A felület nyilván online volt felkereshető, egy linket adtunk mindenkinek remélve, hogy fel tudnak majd menni az oldalra.

Az óra végén a már kész játékokkal versenyt rendeztünk volna, erre szolgált a pontszámláló. Az volt a cél, hogy aki a legtöbb pontot eléri, kap egy tábla csokit. Sajnos a csoport, akiknek az órát tartottuk volna szó nélkül nem jött el, mi pedig ezért egy felesleges péntek délelőttöt töltöttünk bent az IK-n. :(

# data[].attributes.headline
                      Pinterest - Közösségi könyvjelző

# data[].attributes.subject
                      Pinterest - Közösségi könyvjelző

# data[].attributes.body
Képzeljük el, hogy mondjuk 12. osztályban vagyunk és éppen az érettségire készülünk. A diákoknak nyilván szüksége van sok segítségre, az érettségi rengeteg készülést igényel. Órákon a bizonyos témákon és nyelvtani szerkezeteken áthaladva becsúszhatnak esetleges kérdések vagy a diákok lehetőséget szeretnének a tudásuk felmérésére, gyakorlására. (1) Ezzel kapcsolatos teszteket, nyelvtani anyagokat tudunk elmenteni ezekben az alkalmazásokban, kiküldhetjük a diákoknak, hogy a szabadidejükben is legyen kellő mennyiségű anyaguk, hogy készülni tudjanak. Rendszerezhetjük ezeket mondjuk igeidők, szóbeli érettségi témák (környezettudatosság, napi rutin, stb.) szerint az egyszerűbb megtalálás érdekében.
Ezen kívül azért is hasznos lehet, mert nem csak mi, hanem (2) a diákok maguk is elmenthetnek ide mindenféle érdekes és hasznos videót, képet, ehhez mi pedig különböző jegyzeteket fűzhetünk, egyértelműsíthetjük, hogy az adott helyen szereplő dolgok pontosan mit jelentenek, további gondolatokat fűzhetünk ezekhez. Néha egy-egy témába vágó vicces és humoros kép meg tudja hozni az embernek a motivációt, szóval akár még mémeket is lehet ide posztolni azért, hogy fenn tudják tartani a diákok a motivációjukat és legyen a témában egy kicsit lazább rész.
Az ismétlésnek kifejezetten jó módja az, ha a diákok esetleg előadás formájában dolgoznak fel egy-egy témát, mivel prezentáción, interaktívan látva sokkal jobban fel tudja kelteni a figyelmüket és meg tudja ragadni őket. Ha aktívan részt vesznek, jobban emlékezni fognak az anyagra. (3) Ezekre a prezentációkra tudunk adni előző évi mintákat, feltölthetjük a közösbe, hogy a diákok tudják, mire gondoltunk, ha esetleg nem lett volna teljesen egyértelmű az utasítás vagy az elvárt forma.
Az osztálytermen kívül nagyon hasznos lehet a tanárok közti együttműködés is, éppen ezért a (4) kollégáinkkal is meg tudjuk osztani ezeket, tanulhatunk egymás módszereiből, ha meglátunk valamit, amit hasznosnak ítélünk egyes témák gyakorlásában, elmenthetjük ezeket saját használatra.

# data[].attributes.body
ENJOY!

# data[].attributes.headline
                 Digitális eszközök és kompetenciák

# data[].attributes.subject
                 Digitális eszközök és kompetenciák

# data[].attributes.body
Mint sok más helyen, a digitális technológia a tanárok életében is fontos szerepet tölthet be. Ebben a bejegyzésben két olyan területet szeretnék kicsit kielemezgetni, melyeket kifejezetten fontosnak tartok minden pedagógus életében.
Ezek közül az egyik a tanulói csoportok és a közösség szervezése. Mint ahogy azt bizonyára már mindannyian tudjuk a kurzuson (illetve illene, ha már egyszer ezen kereszül kaptuk a feladatot), csodás lehetőségeink nyílnak arra, hogy egy digitális osztálytermet hozzunk létre a tanulóink számára. Ezen keresztül a diákok feladatokat, visszajelzést kaphatnak, de ugyanakkor akár lehetőség nyílik számukra egy új kommunikációs csatorna használatára is. Számomra mindig is nagyon motiváló volt azt látni, hogy bizonyos kreatív feladatokban az osztálytársaim mire jutottak, ezért szintén pozitívumként tartom számon azt, hogy a diákok ezen keresztül akár egymás munkáit is láthatják (és remélhetőleg nem másolják le).
Másik fontos téma a szakmai kommunikáció. Az internet megjelenésével rengeteg fórum keletkezett arra, hogy a tanárok megosszák egymással tapasztalataikat és élményeiket. Sok helyen találhatók segédletek, óratervek, amelyek szintén sokban könnyítik a pedagógusok életét. Kifejezetten fontosnak tartom a Sulinet tudásbázist (annak is inkább az előző verzióját), ahol rengeteg interaktív tananyaggal találkozhat az ember, ha épp lusta elkészíteni a sajátját.

# data[].attributes.attachment_link.title
A digitális kompetenciák fejlesztése nélkül végérvényesen lemaradhatunk

# data[].attributes.body
Helló-belló!

Ez itt az unikornisok (és a PPK) csodálatos világa. Ha egy jó helyet keresel kikapcsolódni, cuki dolgokban gyönyörködni vagy IKT órás feladatokat lopni, akkor jó helyen jársz ;)

A blogon megtalálhatsz rólam mindenféle alapvető információt, az órai feladataimat, illetve mind közül a legfontosabbat; az unikornisok iránti feltétlen imádatomat.

# data[].attributes.headline
                               Produktumok és reflexiók

# data[].attributes.subject
                               Produktumok és reflexiók

# data[].attributes.headline
                              Tanítási filozófiám

# data[].attributes.subject
                              Tanítási filozófiám

# data[].attributes.body
Szóval hát hol is kezdjem... (De most komolyan...) Elsőre kicsit megfoghatatlannak tűnik ez a feladat tekintve azt a tényt, hogy egyelőre még konkrétan nem volt dolgom osztállyal és kártyajátékok szabályain (és rossz szóvicceken) kívül nem igazán tanítottam még senkinek semmit. Ebben a posztban most talán az angolos módszerekre szeretnék jobban kitérni.

Ahogy korábban már írtam is, kifejezetten rossz tapasztalataim voltak azokkal a tanárokkal, akik csak simán azért jöttek be órát tartani, mert ez volt a munkájuk, de amúgy egyáltalán nem foglalkoztatta őket az, hogy a diákok megértették-e a dolgokat. Éppen ebből az okból szeretnék sokkal diákközpontúbb lenni. Számomra sokkal nagyobb ajándék az, ha egy ember magabiztosan, de hibákkal beszéli a nyelvet, mint ha valaki tökéletes nyelvtanból, de egy szót sem mer kinyögni. Úgy gondolom, hogy habár az elméleti tudás fontos, gyakorlatba való átültetés nélkül az egészet lehúzhatjuk a WC-n. Emlékszem, mikor középiskolában Bécsben nem mertem sültkrumplit kérni, pedig tudtam, hogy kell. Nem szeretném, hogy ilyen gátlások miatt másnak is egy délutánon át éheznie kelljen.

Ezt elkerülendő, nagy hangsúlyt fektetnék a szókincs bővítésére, melyhez tipikus szódolgozati eszközök helyett nagyon hasznosnak tartom a Quizlet nevű alkalmazást, ahol a diákok könnyedén párosíthatnak szavakat jelentéssel, definícióval, készíthetnek maguknak teszteket, szókártyákat és sok más nyalánkságot. Egyébként a Quizlet szépsége, hogy nem csak erre használható, én például használtam évszámok tanulására is.

Az angol másik szépsége talán az, hogy mivel az alapvető témakörök az életnek annyi területét lefedik, a legtöbb diák (félve írom most ezt) találhat olyan topicot, ami megmozgatja egy kicsit. Ezekhez a témákhoz tökéletes szemléltetési eszközöket biztosíthatnak videók, képek, akár a Google Mapsen való ide-oda csavargás. Középiskolában számomra nagy rejtély volt, hogy mi a különbség az akcentusok között, hiszen a tanárunk olyannyira nem élt még csak a magnóhallgatás lehetőségével sem, hogy rajta kívül kb. senkit nem hallottam angolul beszélni egészen egyetemig. A változatos témákat akár kiselőadásokban is fel lehet dolgozni, ezzel a diákok ismét begyakorolják az egymás előtti megnyilvánulást angol nyelven, ami a későbbiekben hasznos lehet majd számukra iskolán kívül is.

Fontosnak tartom azt is, hogy a diák ne csak jegyek formájában kapjon visszajelzést, hanem ha van rá alkalom, részletesen is. Kötve hiszem, hogy a mai diákság körében bárki rendelkezik olyan szintű telepatikus képességekkel, hogy a dolgozatára írt hármasból megfejti, hogy a tanár mit gondol az ő nyelvtudásáról, kommunikációs képességeiről és tárgyhoz való viszonyáról. (Ha mégis van ilyen, akkor elnézést kérek, senkit nem akartam megbántani ezzel a feltételezéssel.)
Visszatérve kicsit az előző pontban említett kiselőadásos módszerhez, szintén hasznosnak tartom azt, hogy a diákok ennek a végén értékeljék egymást, akár mindenki mondhat egy pár szót. Ezzel ismét beszéltetve vannak, begyakorolnak egy bizonyos szókincset, megtanulják, hogyan kell építő jelleggel kritikát megfogalmazni a társaik iránt, ami szintén nagyon fontos a való életben is.

Összegezve tehát számomra nagyon fontos a nyelv gyakorlati alkalmazása, az, hogy a diákság minél bátrabban és folyékonyabban merjen és tudjon megszólalni. Tanításommal szeretnék majd erre a területre fókuszálni, mert úgy gondolom, hogy az elmélet szép és jó, de gyakorlat nélkül sok értelme nincs (lásd: egyetem).

# data[].attributes.body
A nevem Nieder Bálint, de az egyetemen mindenki csak BOA0UE-ként ismer. Harmadéves angol-informatika tanár szakos hallgató vagyok. A tanári pálya mellett már középiskolás koromban elhatároztam magam, ebben pedig csak tovább motivált anyukám példája, aki a helyi általános iskolában dolgozik tanítóként. Az angolt mindig is kifejezetten hasznosnak és érdekesnek tartottam, az informatikát pedig egészen az egyetem első félévéig nagyon szerettem (reméljük, a kezdeti lelkesedésem ezen kurzus elvégzésével feltámad hamvaiból), ezért választottam ezt a két szakot továbbtanulásnál.

Pedagógiai tapasztalatom kifejezetten még nincs, csupán néha tartottam napközis órát alsós diákoknak. Szabadidőmben sokat figyeltem anyukám osztályára, jártam velük kirándulni, idén nyáron pedig egy egész hónapot voltam táboroztatni. Általában minden nemű és korosztályú emberrel jól kijövök (az állatok viszont nem szeretnek túlzottan, de mivel nem biológia tanár leszek, azt hiszem, ez elhanyagolható).

Eddigi tapasztalataim során sokszor azt láttam, hogy a tanárok csak bejönnek leadni az anyagot, miközben a diákjaikkal egy fikarcnyi se foglalkoznak (lásd: a Google dokumentum alapján van, aki DIREKT nem tanulja meg a hallgatói nevét), ez pedig sajnos sokszor a tudásátadás rovására megy. A jövőben szeretnék olyan tanár lenni, aki tudásával, kedvességével, megjelenésével és nem utolsó sorban FANTASZTIKUS humorával is arra ösztönzi a diákságot, hogy halált megvető bátorsággal ugorjanak fejest a present perfect és a past continuous tengerébe. Informatika terén egyelőre ilyen vakmerő céljaim nincsenek, mivel jelen pillanatban magam is kételkedem abban, hogy el tudom végezni a szakot.

Nagyon fontosnak tartom azt is, hogy a tanár is tudjon alkalmazkodni a diákjaihoz. Korábbi tanáraim ahelyett, hogy néha magukba néztek volna, csak elkezdtek ovis kisfiú/kislány módjára ujjal mutogatni, mikor valójában az ő módszereik voltak a hibásak azért, mert egyszerűen nem értettük meg az anyagot.

Összegezve leginkább azt mondanám, hogy olyan tanár szeretnék lenni, aki képes szem előtt tartani a diákok személyes igényeit, hajlandó belátni a saját hibáit és a diákjaival együtt fejlődni.